Pilgrim’s Progress gratis beskikbaar – Tuis by gdssmit.com
Pilgrim’s Progress gratis beskikbaar
Posted on March 31, 2020 by Prof. Gerrit
Ek het reeds vantevore hier berig oor die bekendstelling van John Bunyan se Pilgrim’s Progress. Verlede jaar is die animasiefilm bekend gestel en as deel van die wêreldwye COVID-19 inperkings wat tans 2 biljoen mense in afsondering het, stel hulle die film gratis beskikbaar aan Christene wêreldwyd.
John Bunyan was ‘n predikant wat ongeveer 300 jaar gelede geleef het en in die tronk gegooi is omdat hy geweier het om op te hou om oor Christus te preek. Terwyl hy in die tronk was het hy die boek: The Pilgrim’s Progress geskryf. Sedert die publisering van die boek was die boek nog nooit uit druk nie en naas die Bybel, is Pilgrim’s Progress die boek wat die meeste gelees is ooit.
Dit is werklik ‘n besondere film wat u met vrymoedigheid as gesin kan kyk. Die film vertel die verhaal van ‘n Christen (Christian) wat ontslae probeer raak van sy sorge en oral probeer tot hy uiteindelik die nou pad ontdek na vryheid en verlossing.
Maak gerus gebruik van Revelation Media se gratis aanbod om die film te kyk saam met u gesin.
Die film kan hier afgelaai word en vereis ‘n geldige e-posadres.
Tags : COVID-19 gds smit pilgrim's progress prof. gds smit
Previous PostThe Riot and the Dance film uitgestel weens COVID-19
Next PostBoodskappe van hoop oor COVID-19 inperkings